               IL-KUMMISSJONI EWROPEA
            Brussell, 28.9.2016
            COM(2016) 622 final
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            dwar il-mobilizzazzjoni tal-Fond Ewropew ta' Aġġustament għall-Globalizzazzjoni waraapplikazzjoni mill-Estonja - EGF/2016/003 EE/petroleum and chemicals

               MEMORANDUM TA’ SPJEGAZZJONI

               IL-KUNTEST TAL-PROPOSTA

               1.Ir-regoli li japplikaw għall-kontribuzzjonijiet finanzjarji mill-Fond Ewropew ta’ Aġġustament għall-Globalizzazzjoni (FEG) huma stabbiliti fir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  1
                (ir-'Regolament tal-FEG').

               2.Fil-11 ta’ Mejju 2016, l-Estonja ppreżentat l-applikazzjoni EGF/2016/003 EE/petroleum and chemicals biex tingħata kontribuzzjoni finanzjarja mill-FEG, wara xi sensji
                  2
                li seħħew fis-setturi ekonomiċi kklassifikati taħt NACE Reviżjoni 2 Diviżjoni 19 (Manifatturar tal-kokk u tal-prodotti tal-petroleum raffinat) u Diviżjoni 20 (Manifatturar tal-kimiċi u tal-prodotti kimiċi) fl-Estonja.

               3.Wara li vvalutat din l-applikazzjoni, u f’konformità mad-dispożizzjonijiet applikabbli kollha tar-Regolament tal-FEG, il-Kummissjoni kkonkludiet li l-kundizzjonijiet għall-għoti ta’ kontribuzzjoni finanzjarja mill-FEG huma ssodisfati.

               SOMMARJU TAL-APPLIKAZZJONI

                        L-applikazzjoni tal-FEG

                        EGF/2016/003 EE/petroleum and chemicals

                        Stat Membru

                        L-Estonja

                        Ir-reġjun(i) ikkonċernat(i) (livell NUTS
                           3
                         2)

                        EE00- Eesti
                           4

                        Id-data tal-preżentazzjoni tal-applikazzjoni

                        il-11 ta' Mejju 2016

                        Id-data ta’ konferma tal-wasla tal-applikazzjoni

                        il-11 ta' Mejju 2016

                        Id-data tat-talba għal informazzjoni addizzjonali

                        il-25 ta' Mejju 2016

                        Id-data ta’ skadenza għall-għoti tal-informazzjoni addizzjonali

                        is-6 ta' Lulju 2016

                        Id-data ta’ skadenza għat-tlestija tal-valutazzjoni

                        it-28 ta' Settembru 2016

                        Il-kriterju ta’ intervent

                        L-Artikolu 4(2) tar-Regolament tal-FEG

                        L-għadd ta’ intrapriżi kkonċernati

                        3

                        Is-settur(i) tal-attività ekonomika

                        (Id-Diviżjoni NACE Reviżjoni 2)
                           5

                        Id-Diviżjoni 19 (Manifattura tal-kokk u tal-prodotti tal-petroleum raffinat)

                        Id-Diviżjoni 20 - (Manifattura tal-kimiċi u tal-prodotti kimiċi)

                        Il-perjodu ta' referenza (disa' xhur):

                        l-1 ta' Awissu 2015 – l-1 ta' Mejju 2016

                        Għadd totali ta’ sensji

                        1 550

                        Għadd totali ta' benefiċjarji eliġibbli:

                        1 550

                        Għadd totali ta’ benefiċjarji fil-mira

                        800

                        Għadd ta’ żgħażagħ fil-mira barra mill-impjieg, edukazzjoni jew taħriġ (NEETs):

                        0

                        Baġit għas-servizzi personalizzati (EUR)

                        1 740 070

                        Baġit għall-implimentazzjoni tal-FEG
                           6
                         (EUR)

                        145 527

                        Baġit totali (EUR):

                        1 885 597

                        Kontribuzzjoni tal-FEG (60 %) (EUR)

                        1 131 358

               VALUTAZZJONI TAL-APPLIKAZZJONI

               Proċedura

               4.Fil-11 ta' Mejju 2016 l-Estonja ppreżentat l-applikazzjoni EGF/2016/003 EE/petroleum and chemicals fi 12-il ġimgħa mid-data li fiha l-kriterji għall-intervent stabbiliti fl-Artikolu 4 tar-Regolament tal-FEG ġew issodisfati. Il-Kummissjoni irrikonoxxiet il-wasla fil-11 ta’ Mejju 2016, u talbet informazzjoni addizzjonali mill-Estonja fil-25 ta’ Mejju 2016. Din l-informazzjoni addizzjonali ngħatat fi żmien sitt ġimgħat mit-talba. L-iskadenza ta’ 12-il ġimgħa minn meta waslet l-applikazzjoni kompluta, li fihom il-Kummissjoni għandha tiffinalizza l-valutazzjoni tagħha tal-konformità tal-applikazzjoni mal-kundizzjonijiet għall-għoti ta’ kontribuzzjoni finanzjarja, tiskadi fit-28 ta’ Settembru 2016.

               L-eliġibbiltà tal-applikazzjoni

               L-intrapriżi u l-benefiċjarji kkonċernati

               5.L-applikazzjoni tikkonċerna 1 550 ħaddiem li ngħataw is-sensja fis-setturi ekonomiċi kklassifikat taħt NACE Reviżjoni 2 Diviżjoni 19 (Manifatturar tal-kokk u tal-prodotti tal-petroleum raffinat) u Diviżjoni 20 (Manifatturar tal-kimiċi u tal-prodotti kimiċi).

                        L-intrapriżi u l-għadd ta’ sensji matul il-perjodu ta’ referenza

                        Eesti Energia AS

                        532

                        Nitrofert AS

                        421

                        Viru Keemia Grupp AS (VKG)

                        597

                        Għadd totali ta’ intrapriżi: 3

                        Għadd totali ta’ sensji:

                        1 550

                        Għadd totali ta’ persuni li jaħdmu għal rashom li l-attività tagħhom waqfet:

                        0

                        Għadd totali ta’ ħaddiema u persuni li jaħdmu għal rashom eliġibbli:

                        1 550

               Il-kriterji ta’ intervent

               6.L-Estonja ppreżentat l-applikazzjoni skont il-kriterju ta’ intervent tal-Artikolu 4(2) li jidderoga mill-kriterju tal-Artikolu 4(1)(b) tar-Regolament tal-FEG, li jeħtieġ li mill-inqas 500 ħaddiem jingħataw is-sensja fuq perjodu ta’ referenza ta’ disa’ xhur f’intrapriżi li joperaw fl-istess settur ekonomiku definit fil-livell ta' Diviżjoni tal-NACE Reviżjoni 2 u li jinsabu f’reġjun wieħed jew f’żewġ reġjuni kontigwi li huma definiti fil-livell NUTS 2 fi Stat Membru.

               7.Il-perjodu ta’ referenza ta’ disa’ xhur tal-applikazzjoni jibda mill-1 ta’ Awwissu 2015 u jibqa' għaddej sal-1 ta' Mejju 2016.

               Il-kalkolu tas-sensji u tal-waqfien tal-attività

               8.Is-sensji mogħtija matul il-perjodu ta' referenza ġew ikkalkulati kif ġej:

               –689 mid-data li fiha l-impjegatur, skont l-Artikolu 3(1) tad-Direttiva tal-Kunsill 98/59/KE
                  7
               , innotifika bil-miktub lill-awtorità pubblika kompetenti bis-sensji kollettivi ppjanati. L-Estonja kkonfermat qabel id-data tat-tlestija tal-valutazzjoni mill-Kummissjoni, li dawn is-689 sensja saru tabilħaqq,

               –471 mid-data tal-avviż individwali tal-impjegatur biex ikeċċi jew itemm il-kuntratt ta’ impjieg tal-ħaddiem,

               –390 mid-data tat-terminazzjoni de facto tal-kuntratt ta’ impjieg jew l-iskadenza tiegħu;

               Il-benefiċjarji eliġibbli

               9.L-għadd totali ta’ benefiċjarji eliġibbli huwa ta’ 1550.

               Rabta bejn is-sensji u l-bidliet strutturali ewlenin fix-xejriet kummerċjali dinjija minħabba l-globalizzazzjoni

               10.Sabiex tiġi stabbilita r-rabta bejn is-sensji u l-bidliet strutturali ewlenin fix-xejriet kummerċjali dinjija minħabba l-globalizzazzjoni, l-Estonja tisħaq li l-pajjiż huwa ekonomija miftuħa żgħira b’livell għoli ta’ dipendenza mill-esportazzjoni ta’ oġġetti u servizzi (madwar 80 % tal-PDG fl-2015, meta mqabbel ma’ 43.5 % fl-UE28). L-ekonomija Estonjana bagħtiet ferm minħabba t-turbolenzi riċenti fis-suq globali taż-żejt u minħabba li b'mod ġenerali l-pożizzjoni tal-kummerċ internazzjonali tal-Ewropa marret lura. Il-Kontea ta’ Ida-Virumaa, fil-Grigal tal-Estonja, intlaqtet b’mod partikolarment aħrax, mhux biss minħabba l-pożizzjoni ġeopolitika remota tagħha fuq il-fruntiera Russa, iżda b’mod speċjali minħabba konċentrazzjoni għolja ta’ industriji li jiddependu mill-prezzijiet taż-żejt u tal-gass f’din iż-żona. Iż-żewġ setturi li huma soġġetti għal din l-applikazzjoni ġew affettwati b’modi differenti.

               11.F’dak li jirrigwarda s-settur tal-manifatturar tal-kimiċi u tal-prodotti kimiċi, il-produzzjoni ta’ fertilizzanti minerali hija intensiva ħafna mil-lat enerġetiku (il-prezzijiet tal-gass jammontaw għal-80 % tal-ispejjeż totali tal-produzzjoni). Minħabba ż-żieda qawwija fil-prezzijiet tal-gass naturali, ir-reġjuni tal-gass bi prezz baxx il-barra mill-Ewropa għandhom vantaġġ kompetittiv u l-fertilizzanti jistgħu jiġu prodotti bi prezzijiet ħafna aktar baxxi minn dawk Ewropej. Standards ambjentali ogħla kellhom effetti negattivi ulterjuri fuq il-kompetittività tas-settur fl-Ewropa. Is-sehem tal-UE fil-produzzjoni globali tal-prodotti kimiċi naqas minn 30,9 fil-mija fl-2004 għal 17 % fl-2014. L-UE bil-mod il-mod tilfet il-pożizzjoni tagħha fil-quċċata tal-bejgħ globali ta' prodotti kimiċi minħabba li ċ-Ċina żiedet is-sehem tagħha minn 9 % għal kważi 35 % fl-istess żmien. Il-kumplament tal-Asja wkoll kiseb sehem mis-suq, bħall-Istati Uniti, fejn id-disponibbiltà ta' gass tax-shale irħis ippermetta produzzjoni relattivament irħisa wkoll
                  8
               .

               12.F’dak li jirrigwarda l-manifattura tal-kokk u tal-prodotti tal-prodotti tal-petroleum raffinat, speċjalment fl-industrija taż-żejt tax-shale, il-produzzjoni taż-żejt tax-shale tiddependi mill-prezzijiet taż-żejt globali. Billi l-produzzjoni taż-żejt tax-shale hija komparattivament intensiva mil-lat tal-ispejjeż, il-produzzjoni hija biss ekonomikament vijabbli meta l-prezzijiet taż-żejt ikunu għoljin
                  9
               . Skont l-Uffiċċju tal-Istatistika Estonjan, minħabba li prezzijiet taż-żejt qegħdin dejjem jitbaxxew, l-esportazzjoni Estonjana ta’ karburanti minerali naqset b’25 % matul l-ewwel xahrejn tal-2016 meta mqabbla mal-istess perjodu tas-sena preċedenti.

               13.Sal-lum il-ġurnata, il-manifatturar tal-kokk u tal-prodotti tal-prodotti tal-petroleum raffinat għadu qatt ma ġie soġġett għal applikazzjoni tal-FEG. Saret applikazzjoni waħda tal-FEG
                  10
               , dwar is-settur tal-manifatturar tal-kimiċi u tal-prodotti kimiċi u din kienet ibbażata fuq il-globalizzazzjoni relatata mal-kummerċ.

               L-avvenimenti li wasslu għas-sensji u għall-waqfien tal-attività

               14.F’Lulju 2015, Nitrofert, kumpanija li tipproduċi l-ammonja u l-urea sintentiċi għalqet l-impjant tal-produzzjoni tagħha. Din id-deċiżjoni saret minħabba żieda sinifikanti fil-prezzijiet tal-gass naturali, u tnaqqis fil-prezzijiet tal-fertilizzanti minerali kkawżat l-aktar minn kompetizzjoni globali intesifikata, primarjament mill-kompetituri Ażjatiċi. Nitrofert kienet ilha tissielet mill-2009, minn meta ttieħdet l-ewwel deċiżjoni li l-produzzjoni tiġi interrotta. Wara, il-produzzjoni ssoktat, iżda twaqqfet mill-ġdid wara sena waħda biss. Peress li ma kien hemm l-ebda sinjal ta’ titjib possibbli tas-sitwazzjoni, ittieħdet id-deċiżjoni li jiġu tterminati l-kuntratti ta’ impjieg tal-421 impjegat issensjati.

               F’Ottubru 2015, Eesti Energia, il-kumpanija ewlenija tal-enerġija fl-Istati Baltiċi u l-ikbar kumpanija fid-dinja li taħdem biż-żejt tax-shale, iddeċiediet li tnaqqas il-produzzjoni taż-żejt tax-shale minħabba tnaqqis drammatiku fil-profitti kkawżat minn prezzijiet irħas taż-żejt. Din id-deċiżjoni rriżultat fi tmiem kollettiv tal-kuntratti tax-xogħol ta’ 114-il impjegat. Fix-xhur segwenti, 418-il ħaddiem ieħor ingħataw is-sensja.

               It-tielet intrapriża soġġetta għall-applikazzjoni hija ta’ Viru Keemia Grupp (VKG), produttur ieħor taż-żejt tax-shale f'Ida-Virumaa, li qed jiffaċċa problemi simili kkawżati mit-tnaqqis fil-prezzijiet taż-żejt. VKG għalqet impjant f’Jannar 2016 li rriżulta fis-sensja ta' 597 ħaddiem.

               L-impatt mistenni tas-sensji fuq l-ekonomija u l-impjiegi lokali, reġjonali jew nazzjonali

               15.L-impatt tas-sensji fuq l-ekonomija u l-impjieg lokali u reġjonali huwa mistenni li jkun sinifikanti. It-tnaqqis f’daqqa tal-produzzjoni taż-żejt tax-shale għandu effetti konsegwenzjali fuq setturi oħra bħas-settur tal-enerġija, tal-manifattura, tal-minjieri u tal-barrieri. Fil-minjieri, il-produzzjoni naqset b’ 40 % minħabba t-tnaqqis fl-estrazzjoni taż-żejt tax-shale ikkawżat mill-prezz baxx taż-żejt u tal-prodotti taż-żejt tax-shale.

               16.Il-kontea ta' Ida-Virumaa qed tiffaċċa sfidi konsiderevoli minħabba l-pożizzjoni u d-demografija tagħha. Din tinsab f’żona pjuttost remota fil-Grigal tal-Estonja, eżatt ħdejn il-Baħar Baltiku, madwar 200 kilometru fil-Lvant tar-reġjun kapitali prosperuż — distanza 'l bogħod wisq għall-ivjaġġar. Ir-reġjun jinsab mal-fruntiera tal-Federazzjoni Russa lejn il-Lvant. Minħabba l-pagi baxxi fir-Russja, is-sitwazzjoni ekonomika attwali fir-Russja, u r-restrizzjonijiet tal-permessi tax-xogħol, l-ivvjaġġar transkonfinali lanqas ma huwa alternattiva. Il-kontej li jmissu direttament mal-Punent u man-Nofsinhar huma skarsament popolati u huma żoni agrarji. Madankollu, Ida-Virumaa, hija l-aktar reġjun urbanizzat fl-Estonja. Aktar minn 80 % tal-popolazzjoni jgħixu fi bliet, li ħafna drabi huma insedjamenti mono-kulturali ffurmati madwar wieħed jew tnejn mill-impjanti kbar ta’ produzzjoni.

               17.Madwar 80 % tal-abitanti tal-kontea ta' Ida-Virumaa huma etnikament Russi li bdew jgħixu fl-inħawi matul iż-żminijiet Sovjetiċi, minħabba x-xogħol li nħoloq permezz tal-impjanti industrijali ġodda Sovjetiċi stabbiliti dak iż-żmien. Ħafna minn dawn il-persuni ma għandhomx ċittadinanza Estonjana u għadhom jitkellmu bir-Russu bħala l-ewwel u l-unika lingwa tagħhom.

               18.Wara l-indipendenza, ir-reġjun iltaqa' ma’ sfidi speċifiċi għas-suq tax-xogħol minħabba l-kollass jew ir-ristrutturar ta’ impjanti industrijali kbar stabbiliti matul iż-żmien tal-okkupazzjoni Sovjetika. Dan irriżulta f’rati ta’ qgħad ogħla b'mod sinifikanti fir-reġjun (bi 11.7 % fl-2015 fir-reġjun meta mqabbla ma' 6.2 % tal-medja nazzjonali). Minħabba li r-Russu ma huwiex lingwa uffiċjali fl-Estonja, huma biss dawk li jafu sew l-Estonjan li għandhom il-possibilità li jsibu impjieg f’reġjuni oħra tal-Estonja, jew f’intrapriżi ġodda li jinvestu f’Ida-Virumaa. In-nuqqas ta’ għarfien tal-lingwa nazzjonali, flimkien mal-ostakoli kulturali, huwa wieħed mill-akbar ostakoli għall-ħaddiema li jingħataw is-sensja biex isibu impjieg f’postijiet oħra fil-pajjiż, iżda wkoll għall-kumpaniji li jixtiequ jinvestu fir-reġjun jew fin-nies li jmorru jgħixu fih.

               19.Il-popolazzjoni tar-reġjun li kienet 150 000 fl-2015 tammonta biss għal 9.5 % tal-forza tax-xogħol nazzjonali, iżda għal 17.3 % tal-persuni qiegħda fl-Estonja. Meta wieħed jikkunsidra s-sitwazzjoni ġenerali diffiċli tal-impjiegi fir-reġjun, inkluż l-għadd limitat ta’ vakanzi ta’ impjieg disponibbli (ir-rata tal-vakanzi ta' impjieg, bħala parti mill-vakanzi ta' impjieg fl-għadd totali ta' impjiegi, f’Ida-Virumaa kienet ta’ 0.8 %, meta mqabbla ma’ 1.2 % bħala medja fl-Estonja fl-aħħar tliet xhur tal-2015)
                  11
               , is-sensji kollettivi tal-ħaddiema bi profili tekniċi relattivament simili li jkunu qed ifittxu impjieg simili jikkomplikaw l-irkupru tas-suq tax-xogħol.

               20.Tfasslet strateġija ta’ żvilupp reġjonali u din hija deskritta fil-Pjan ta' Azzjoni f’Ida-Virumaa għall-perjodu 2015–2020
                  12
               . Il-loġistika u t-turiżmu ġew identifikati bħala setturi ta’ tkabbir potenzjali, u tnedew proġetti infrastrutturali sabiex tingħata spinta lit-tkabbir u tiġi ffurmata bażi għad-diversifikazzjoni tal-istruttura ekonomika. Setturi oħra fejn hemm potenzjal li jinħolqu impjiegi ġodda huma l-produzzjoni tal-injam, il-metalli u l-materjali tal-kostruzzjoni. Il-pakkett propost ta’ miżuri personalizzati li se jkunu kofinanzjat mill-FEG jappoġġja bis-sħiħ il-pjan ta’ azzjoni billi joffri miżuri ta’ taħriġ immirati biex il-ħaddiema li jkunu ngħataw is-sensja jkunu jistgħu jibdew jaħdmu mal-ewwel f'dawn is-setturi ta' tkabbir.

               Spjegazzjoni taċ-ċirkostanzi eċċezzjonali li jirfdu l-ammissibbiltà tal-applikazzjoni

               21.Kif stabbilit hawn fuq, minħabba l-post remot u s-sitwazzjoni unika demografika, Ida-Virumaa tista’ titqies bħala suq żgħir tax-xogħol. L-Estonja rraġunat ukoll li applikazzjoni skont l-Artikolu 4(2) tar-Regolament tal-FEG xorta waħda kellha tiġi ppreżentata fir-rigward tas-settur tal-manifatturar tal-kimiċi u tal-prodotti kimiċi. F’dan is-settur, kumpanija waħda biss kienet ikkonċernata, iżda l-għadd ta’ sensji ma laħaqx il-limitu biex tkun tista' issir applikazzjoni skont l-Artikolu 4(1)(a). Minkejja li s-sensji seħħew f’żewġ setturi ekonomiċi differenti definiti fil-livell tad-Diviżjonijiet tal-NACE Reviżjoni 2 , minflok ma ppreżentat żewġ applikazzjonijiet separati, l-Estonja ddeċidiet li tgħaqqad is-sensji f’applikazzjoni reġjonali waħda, minħabba li s-sensji seħħew fl-istess post, matul l-istess żmien u involvew ħaddiema ssensjati b’kuntesti simili ħafna. Għalhekk, applikazzjoni li b’mod eċċezzjonali tikkombina s-sensji f’żewġ setturi differenti, mingħajr rabta diretta bejn is-sensji, iżda li kollha seħħew fl-istess suq tax-xogħol żgħir u fl-istess ħin, mhux biss tnaqqas il-piż amministrattiv, iżda toffri effetti ta’ sinerġija, u dan jippermetti li jiġu organizzati miżuri konġunti għall-ħaddiema li jkunu ngħataw is-sensja fiż-żewġ setturi.

               Il-benefiċjarji fil-mira u l-azzjonijiet proposti

               Il-benefiċjarji fil-mira

               22.L-għadd stmat ta' ħaddiema mogħtija s-sensja li mistennija jipparteċipaw fil-miżuri huwa ta' 800. Ir-raġuni ewlenija għall-għadd relattivament baxx ta’ benefiċjarji fil-mira hija li l-miżuri għandhom jimmiraw lejn dawk il-ħaddiema ssensjati li kienu ġew identifikati bħala partikolarment vulnerabbli fis-suq tax-xogħol. Xi wħud mill-ħaddiema kienu ddikjaraw li ma kinux disponibbli biex jipparteċipaw f’dawn il-miżuri. Minħabba ż-żmien li laħaq għadda bejn l-ewwel sensji u l-bidu tal-miżuri, l-Estonja taħseb li xi wħud min-nies li huma inqas vulnerabbli se jkunu laħqu sabu impjieg qabel il-bidu tal-miżuri. Il-ħaddiema mistennija li jipparteċipaw fil-miżuri huma maqsuma skont is-sess, iċ-ċittadinanza u l-grupp ta' età kif ġej:

                        Kategorija

                        Għadd ta'
                           benefiċjarji fil-mira (perċentwali arrotondati għall-ewwel punt deċimali)

                        Sess:

                        Irġiel:

                        565

                        (70,6 %)

                        Nisa:

                        235

                        (29,4 %)

                        Ċittadinanza:

                        ċittadini tal-UE:

                        294

                        (36,8 %)

                        mhux ċittadini tal-UE:

                        506

                        (63,3 %)

                        Grupp ta' età:

                        15-24 sena:

                        31

                        (3,9 %)

                        25-29 sena:

                        47

                        (5,9 %)

                        30-54 sena:

                        380

                        (47,5 %)

                        55-64 sena:

                        334

                        (41,8 %)

                        iktar minn 64 sena:

                        8

                        (1 %)

               Eliġibbiltà tal-azzjonijiet proposti

               23.Is-servizzi personalizzati li jridu jiġu pprovduti lill-ħaddiema li ngħataw is-sensja jikkonsistu mill-azzjonijiet li ġejjin:

               –Appoġġ għal Studji Formali- Ħlas tal-Ispiża tat-Taħriġ: Din il-miżura hija mmirata lejn persuni qiegħda li jibdew jew ikomplu l-istudji formali tagħhom biex jiffinalizzaw l-edukazzjoni, it-titjib fil-ħiliet u t-taħriġ. It-tul ta’ żmien massimu previst huwa ta’ sentejn u nofs (2.5).

               –Rimborż tal-Ispejjeż tat-Taħriġ għall-Impjegaturi: Dan japplika jekk impjegatur jimpjega wieħed mill-benefiċjajri fil-mira. Il-Fond tal-Assigurazzjoni tal-Qgħad (il-PES) jista' (skont ftehim minn qabel mal-impjegatur) jirrimborża 50 % tal-ispejjeż tat-taħriġ, iżda mhux aktar minn EUR 1 250. Il-korsijiet tat-taħriġ iridu jsiru matul il-perjodu ta’ implimentazzjoni. Din il-miżura tinkludi wkoll l-ispiża biex tinkiseb il-prova tal-kwalifika.

               –Taħriġ fis-Suq tax-Xogħol: Din il-miżura ddum sa sena (1) iżda l-korsijiet jridu jitlestew sa tmiem il-perjodu ta’ implimentazzjoni. Dawn il-korsijiet mhux biss se jipprovdu taħriġ vokazzjonali ffokat fuq il-kisba ta’ ħiliet speċifiċi iżda wkoll fuq il-kisba ta' ħiliet ġenerali jew personali (jiġifieri, ħiliet ta' kompetenza fl-użu tal-kompjuter, taħriġ fl-intraprenditorija). Mhux se jkun possibbli li l-istess persuna tipparteċipa fil-korsijiet tat-taħriġ fis-suq tax-xogħol u fl-istudji formali. Il-miżura tat-taħriġ fis-suq tax-xogħol tinkludi l-ispiża biex tinkiseb il-prova tal-kwalifika, inklużi ċertifikati ta’ kompetenza vokazzjonali jew liċenzja tas-sewqan u se tkopri wkoll l-ispejjeż relatati mat-tariffi tal-Istat biex dawn jinkisbu.

               –Taħriġ fil-Lingwa Estonjana: il-benefiċjarji kollha fil-mira se jkunu eliġibbli biex jipparteċipaw fit-taħriġ, inkluż dawk li jkunu sabu xogħol ġdid diġà iżda għad iridu jtejbu l-ħiliet lingwistiċi Estonjani sabiex isibu impjieg sostenibbli.

               –Il-Prattika tax-Xogħol: timmira lejn il-provvediment ta’ esperjenza prattika lill-benefiċjarji fil-mira. Hija pprovduta mill-impjegaturi bl-għan li jittejbu l-għarfien u l-ħiliet meħtieġa għad-dħul mill-ġdid fis-suq tax-xogħol malajr kemm jista’ jkun.

               –Konsulenza dwar id-Dejn: l-għan ewlieni huwa li wieħed jitgħallem kif għandu jkampa f'sitwazzjoni fejn ikollu inqas dħul u obbligi finanzjarji sostanzjali. Huwa importanti għall-integrazzjoni mill-ġdid fis-suq tax-xogħol u l-aċċetazzjoni ta' impjieg ġdid fejn is-salarju jista' jkun aktar baxx.

               –Konsulenza Psikoloġika: din il-miżura toffri servizzi ta' konsulenza psikoloġika li jgħinu biex jiġu eliminati sfidi personali u l-barrieri għall-impjieg li l-ħaddiema ssensjati jista' jkun li jiffaċċjaw.

               –Finanzjament tal-Istudju li għandu x'jaqsam mal-parteċipazzjoni fi studji formali: Matul l-istudji kull parteċipant se jirċievi finanzjament tal-istudju ta’ EUR 260 kull xahar. Biex il-persuni jkunu mmotivati jibdew u/jew ikomplu l-istudji formali, l-allowance għall-istudju se titħallas matul il-perjodu sħiħ tal-istudji, iżda sal-aħħar tal-perjodu ta’ implimentazzjoni biss. Din ir-rata tonqos għal EUR 130 kull xahar f’każ li parteċipant isib impjieg, iżda jkun jixtieq ilesti l-istudji apparti x-xogħol ukoll.

               –Borża ta’ Studju, Benefiċċju għat-Trasport u għall-Akkomodazzjoni għat-Taħriġ fil-Lingwa Estonjana: fil-każ li t-taħriġ fil-lingwa jingħata lil persuna qiegħda, se jingħataw borża ta’ studju kif ukoll benefiċċju għat-trasport u għall-akkomodazzjoni.

               –Allowance tal-Mobilità: Din tingħata lil dawk qiegħda li għadhom ma sabux impjieg addattat, qrib darhom u/jew dawk li jaħdmu mill-inqas 20 kilometru 'l bogħod mir-residenza tagħhom. Din l-allowance titħallas matul l-ewwel sitt xhur (6) wara li jinbeda xogħol ġdid, iżda mhux aktar mit-tul ta' żmien tal-proġett. Fil-każ ta’ kuntratt għal żmien determinat, l-allowance titħallas matul l-ewwel sitt xhur (6), iżda ma tistax titħallas għal aktar min-nofs tat-tul tal-kuntratt. Ir-rata tal-allowance hija ta’ EUR 0,1 għal kull kilometru, iżda mhux mhux aktar minn EUR 300 kull xahar. Il-ħlasijiet huma kkalkulati abbażi tal-iqsar distanza bejn il-post ta’ residenza u l-post tax-xogħol.

               24.L-azzjonijiet proposti deskritti hawnhekk jikkostitwixxu miżuri attivi tas-suq tax-xogħol fi ħdan l-azzjonijiet eliġibbli stabbiliti fl-Artikolu 7 tar-Regolament tal-FEG. Dawn l-azzjonijiet ma jissostitwixxux miżuri passivi ta’ protezzjoni soċjali.

               25.L-Estonja pprovdiet l-informazzjoni meħtieġa dwar l-azzjonijiet li huma obbligatorji għall-impriża kkonċernata permezz tal-liġi nazzjonali jew skont ftehimiet kollettivi. Huma kkonfermaw li kontribuzzjoni finanzjarja mill-FEG ma tissostitwixxix dawn l-azzjonijiet.

               26.Il-pakkett ta’ miżuri proposti huwa konformi mal-ħtiġijiet identifikati fl-istrateġija għall-iżvilupp reġjonali Estonjana 2014–2020
                  13
                kif ukoll fil-Pjan ta’ Azzjoni ta' Ida-Virumaa 2015–2020
                  14
               . L-Estonja tiddikjara wkoll li l-pakkett koordinat ta’ miżuri huwa kompatibbli mal-bidlalejn ekonomija effiċjenti fl-użu tar-riżorsi u sostenibbli u juri potenzjal kbir biex dan jiġi ffaċilitat.

               Il-baġit stmat

               27.L-ispejjeż totali stmati huma ta' EUR 1 885 597, li jinkludu nefqa ta' EUR 1 740 070 għal servizzi personalizzati u nefqa ta' EUR 145 527 għal attivitajiet preparatorji, ta' ġestjoni, informazzjoni u pubbliċità, kontroll u rapportar. L-Estonja tiddikjara li se tkun hija stess li se ġġarrab kważi n-nefqa kollha għall-miżuri preparatorji u għall-informazzjoni u l-pubbliċità.

               28.Il-kontribuzzjoni finanzjarja totali mitluba mill-FEG hija ta’ EUR 1 131 358 (60 % tal-ispejjeż totali).

                        Azzjonijiet

                        Għadd stmat ta' parteċipanti

                        Spiża stmata għal kull parteċipant
                        (arrotondati) (EUR)

                        Spejjeż totali stmati

                        (f’EUR)

                        Servizzi personalizzati (Azzjonijiet skont l-Artikolu 7(1)(a) u (c) tar-Regolament tal-FEG)

                        Appoġġ għall-Istudji Formali- Pagament tal-Ispiża tal-Istudji Formali

                        47

                        5 750

                        270 250

                        Rimborż tal-Ispejjeż ta’ Taħriġ għall-Impjegaturi

                        129

                        338

                        43 661

                        Taħriġ fis-Suq tax-Xogħol

                        379

                        851

                        322 704

                        Taħriġ fil-Lingwa Estonjana

                        451

                        944

                        425 523

                        Prattika tax-Xogħol

                        273

                        649

                        177 117

                        Konsulenza dwar id-Dejn

                        51

                        116

                        5 901

                        Konsulenza Psikoloġika

                        50

                        416

                        20 791

                        Subtotal (a):

                        Perċentwal tal-pakkett ta' servizzi personalizzati

                        –

                        1 265 947

                        (72,75 %)

                        Allowances u inċentivi (Azzjonijiet skont l-Artikolu 7(1)(b) tar-Regolament tal-FEG)

                        Finanzjament tal-Istudju li għandu x'jaqsam mal-Parteċipazzjoni fi Studji Formali

                        47

                        4 181

                        196 521

                        Borża ta’ studju, Benefiċċju għat-
                           Trasport u għall-Akkomodazzjoni għat-Taħriġ fil-Lingwa Estonjana:

                        301

                        393

                        118 177

                        Allowance tal-Mobilità

                        175

                        911

                        159 425

                        Subtotal (b):

                        Perċentwal tal-pakkett ta' servizzi personalizzati:

                        –

                        474 123

                        (27,25 %)

                         Azzjonijiet skont l-Artikolu 7(4) tar-Regolament tal-FEG

                        1. Attivitajiet preparatorji

                        –

                        100

                        2. Ġestjoni

                        –

                        109 635

                        3. Informazzjoni u pubbliċità

                        –

                        400

                        4. Kontroll u rapportar

                        –

                        35 392

                        Subtotal (c):

                        Perċentwal tal-ispejjeż totali:

                        –

                        145 527

                        (7,7 %)

                        L-ispejjeż totali (a + b + c):

                        –

                        1 885 597

                        Kontribuzzjoni mill-FEG (60 % tal-ispejjeż totali)

                        –

                        1 131 358

               29.L-ispejjeż tal-azzjonijiet identifikati fit-tabella ta’ hawn fuq bħala azzjonijiet skont l-Artikolu 7(1)(b) tar-Regolament tal-FEG ma jaqbżux il-35 % tal-ispejjeż totali tal-pakkett ikkoordinat ta’ servizzi personalizzati. L-Estonja kkonfermat li dawn l-azzjonijiet huma kundizzjonali fuq il-parteċipazzjoni attiva tal-benefiċjarji fil-mira f'attivitajiet ta' tfittxija ta' impjiegi jew taħriġ.

               Perjodu ta' eliġibbiltà tan-nefqa

               30.L-Estonja bdiet tipprovdi s-servizzi personalizzati lill-benefiċjarji fil-mira fl-1 ta' Lulju 2016. Għalhekk, in-nefqa fuq l-azzjonijiet se tkun eliġibbli għal kontribuzzjoni finanzjarja mill-FEG mill-1 ta’ Lulju 2016 sal-1 ta’ Lulju 2018, bl-eċċezzjoni ta’ studji formali li jdumu aktar minn sentejn, fejn se tkun eliġibbli sal-1 ta’ Jannar 2019.

               31.L-Estonja bdiet iġġarrab in-nefqa amministrattiva biex timplimenta l-FEG fil-11 ta' Mejju 2016. In-nefqa fuq l-attivitajiet ta' tħejjija, ġestjoni, informazzjoni u pubbliċità, kontroll u rapportar għandha tkun eliġibbli għal kontribuzzjoni finanzjarja mill-FEG mill-11 ta' Mejju 2016 sal-1 ta' Jannar 2019.

               Komplimentarjetà ma’ azzjonijiet iffinanzjati minn fondi nazzjonali jew tal-Unjoni

               32.Is-sors tal-kofinanzjament nazzjonali huwa l-Fondazzjoni tas-servizzi u l-benefiċċji tas-suq tax-xogħol, li minnu l-Fond tal-Assigurazzjoni Estonjan tal-Qgħad (il-PES) qed jipprovdi miżuri attivi għas-suq tax-xogħol fl-Estonja. Bħala sors ta’ prefinanzjament, hemm aktar fondi disponibbli fil-baġit tal-Istat.

               33.L-Estonja kkonfermat li l-miżuri deskritti hawn fuq li jirċievu kontribuzzjoni finanzjarja mill-FEG mhux se jirċievu wkoll kontribuzzjonijiet finanzjarji minn strumenti finanzjarji oħrajn tal-Unjoni.

               Proċeduri għal konsultazzjoni tal-benefiċjarji fil-mira jew ir-rappreżentanti tagħhom jew is-sħab soċjali kif ukoll l-awtoritajiet lokali u reġjonali

               34.L-Estonja indikat li l-pakkett ikkoordinat ta’ servizzi personalizzati tfassal f’konsultazzjoni mal-partijiet interessati kollha inklużi s-sħab soċjali, l-intrapriżi u servizzi pubbliċi tal-impjiegi. Fil-15 ta’ Frar 2016, it-trejdjunjins u l-assoċjazzjoni tal-impjegaturi ta’ Ida-Virumaa organizzaw diskussjoni biex jiddiskutu soluzzjonijiet potenzjali għall-kriżi li għadha għaddejja. Imbagħad, fil-bidu ta’ April 2016, saret laqgħa fil-Ministeru tal-Affarijiet Soċjali, fejn ġiet diskussa l-possibbiltà ta’ applikazzjoni għal kofinanzjament tal-FEG. Il-parteċipanti f'din il-laqgħa ta' livell għoli kienu r-rappreżentanti tal-Konfederazzjoni tat-Trejdjunins Estonjani, tal-Konfederazzjoni Estonjana tal-Impjegaturi, tal-Ministeru tal-Affarijiet Ekonomiċi u tal-Komunikazzjoni, u kif ukoll tal-Fond tal-Assigurazzjoni Estonjan tal-Qgħad (il-PSE). Laqgħa oħra mbagħad ġiet organizzata fil-livell reġjonali ta’ Ida-Virumaa li nvolviet l-atturi reġjonali rilevanti kollha.

               Sistemi ta' ġestjoni u ta’ kontroll

               35.L-applikazzjoni fiha deskrizzjoni tas-sistema ta' ġestjoni u ta' kontroll li tispeċifika r-responsabbiltajiet tal-korpi involuti. L-Estonja nnotifikat lill-Kummissjoni li l-kontribuzzjoni finanzjarja se tkun ġestita mill-Ministeru tal-Affarijiet Soċjali fid-Dipartiment tal-Ġestjoni tal-Istrateġija u tal-Baġit bħala l-Awtorità ta' Ġestjoni (MA) tal-FEG, mill-Ministeru tal-Finanzi fid-Dipartiment tal-Kontroll Finanzjarju bħala l-Awtorità tal-Awditjar (AA) tal-FEG u mill-Ministeru tal-Finanzi fid-Dipartiment tal-Pagamenti tal-Unjoni Ewropea bħala l-Awtorità ta’ Ċertifikazzjoni (CA) tal-FEG. Xi funzjonijiet tal-awtorità ta’ ġestjoni se jiġu ddelegati lil fondazzjoni Innove bħala Korp Intermedju (IB) tat-tieni livell.

               L-impenji mogħtija mill-Istat Membru kkonċernat

               36.L-Estonja pprovdiet l-assigurazzjonijiet kollha meħtieġa rigward dawn li ġejjin:

               –il-prinċipji tal-ugwaljanza tat-trattament u ta' nondiskriminazzjoni se jiġu rispettati fil-kuntest tal-aċċess għall-azzjonijiet proposti u l-implimentazzjoni tagħhom;

               –ir-rekwiżiti stabbiliti fil-leġiżlazzjoni nazzjonali u tal-UE dwar is-sensji kollettivi ġew issodisfatti;

               –l-intrapriżi li taw is-sensji, li komplew bl-attivitajiet tagħhom wara s-sensji, ikkonformaw mal-obbligi legali tagħhom li jirregolaw is-sensji u pprovdew għall-ħaddiema tagħhom kif xieraq,

               –l-azzjonijiet proposti mhumiex se jirċievu għajnuna finanzjarja minn fondi oħrajn jew minn strumenti finanzjarji oħra tal-Unjoni, u kwalunkwe finanzjament doppju se jiġi evitat;

               –l-azzjonijiet proposti se jikkomplementaw l-azzjonijiet iffinanzjati mill-Fondi Strutturali;

               –il-kontribuzzjoni finanzjarja mill-FEG se tkun konformi mar-regoli proċedurali u materjali tal-Unjoni dwar l-għajnuna mill-Istat.

               IMPLIKAZZJONI BAĠITARJA

               Proposta baġitarja

               37.Il-FEG ma għandux jaqbeż ammont annwali massimu ta' EUR 150 miljun (prezzijiet tal-2011), kif stipulat fl-Artikolu 12 tar-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020
                  15
               .

               38.Wara li eżaminat l-applikazzjoni fir-rigward tal-kundizzjonijiet stabbiliti fl-Artikolu 13(1) tar-Regolament tal-FEG, u wara li qieset in-numru ta’ benefiċjarji fil-mira, l-azzjonijiet proposti u l-ispejjeż stmati, il-Kummissjoni tipproponi li timmobilizza l-FEG għall-ammont ta’ EUR 1 131 358, li jirrappreżenta 60 % tal-ispejjeż totali tal-azzjonijiet proposti, sabiex tingħata kontribuzzjoni finanzjarja għall-applikazzjoni.

               39.Id-deċiżjoni proposta biex jiġi mmobilizzat il-FEG se tittieħed b'mod konġunt mill-Parlament Ewropew u mill-Kunsill, kif stabbilit fil-punt 13 tal-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba
                  16
               .

               Atti relatati

               40.Filwaqt li tippreżenta din il-proposta għal deċiżjoni biex jiġi mobilizzat il-FEG, il-Kummissjoni se tippreżenta proposta lill-Parlament Ewropew u lill-Kunsill għal trasferiment ta' ammont ta' EUR 1 131 358 fl-intestatura baġitarja relevanti.

               41.Fl-istess waqt li tadotta din il-proposta għal deċiżjoni biex jiġi mmobilizzat il-FEG, il-Kummissjoni se tadotta deċiżjoni dwar kontribuzzjoni finanzjarja, permezz ta' att ta' implimentazzjoni, li se jidħol fis-seħħ fid-data li fiha l-Parlament Ewropew u l-Kunsill jadottaw id-deċiżjoni proposta biex jiġi mmobilizzat il-FEG.

               Proposta għal

               DEĊIŻJONI TAL-PARLAMENT EWROPEW U TAL-KUNSILL

               dwar il-mobilizzazzjoni tal-Fond Ewropew ta' Aġġustament għall-Globalizzazzjoni wara
                  applikazzjoni mill-Estonja - EGF/2016/003 EE/petroleum and chemicals

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidraw it-Trattat dwar il-Funzjonament tal-Unjoni Ewropea,

               Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta' Diċembru 2013 dwar il-Fond Ewropew ta' Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  17
               , u b'mod partikolari l-Artikolu 15(4) tiegħu,

               Wara li kkunsidraw il-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba
                  18
               , u b'mod partikolari l-punt 13 tiegħu,

               Wara li kkunsidraw il-proposta tal-Kummissjoni Ewropea,

               Billi:

               (1)Il-Fond Ewropew ta' Aġġustament għall-Globalizzazzjoni (FEG) għandu l-għan li jipprovdi appoġġ lill-ħaddiema li jkunu ngħataw is-sensja u fil-każ ta' persuni li jaħdmu għal rashom meta l-attività tagħhom tkun intemmet b'riżultat ta' bidliet strutturali kbar fl-andament tal-kummerċ dinji minħabba l-globalizzazzjoni, b'riżultat ta' kontinwazzjoni tal-kriżi finanzjarja u ekonomika globali, jew b'riżultat ta' kriżi ekonomika u finanzjarja globali ġdida, u biex jgħinhom fl-integrazzjoni mill-ġdid tagħhom fis-suq tax-xogħol.

               (2)Il-FEG ma għandux jaqbeż l-ammont annwali massimu ta' EUR 150 miljun (prezzijiet tal-2011), kif stabbilit fl-Artikolu 12 tar-Regolament tal-Kunsill (UE, Euratom) Nru 1311/2013
                  19
               .

               (3)Fl-11 ta’ Mejju 2016, l-Estonja ppreżentat applikazzjoni biex timmobilizza l-FEG, fir-rigward ta’ sensji fis-setturi ekonomiċi kklassifikati skont il-Klassifikazzjoni statistika tal-attivitajiet ekonomiċi fil-Komunità Ewropea (“NACE”) Reviżjoni 2 Diviżjoni 19 (Manifatturar tal-kokk u tal-prodotti tal-petroleum raffinat) u Diviżjoni 20 (Manifatturar tal-kimiċi u tal-prodotti kimiċi) fl-Estonja (ir-Repubblika tal-Estonja mhijiex maqsuma skont il-Klassifikazzjoni Komuni ta' Unitajiet Territorjali għall-Istatistika (reġjuni tal-livell 2 ("NUTS")
                  20
                ). Din ġiet issupplimentata b'informazzjoni addizzjonali mogħtija skont l-Artikolu 8(3) tar-Regolament (UE) Nru 1309/2013. Din l-applikazzjoni tikkonforma mar-rekwiżiti għad-determinazzjoni tal-kontribuzzjoni finanzjarja mill-FEG kif stabbilit fl-Artikolu 13 tar-Regolament (UE) Nru 1309/2013.

               (4)F’konformità mal-Artikolu 4(2) tar-Regolament (UE) Nru 1309/2013, l-applikazzjoni mill-Estonja titqies ammissibbli peress li s-sensji għandhom impatt serju fuq l-impjiegi u l-ekonomija lokali, reġjonali jew nazzjonali.

               (5)Għalhekk, il-FEG għandu jiġi mmobilizzat sabiex jipprovdi kontribuzzjoni finanzjarja ta' EUR 1 131 358 fir-rigward tal-applikazzjoni sottomessa mill-Estonja.

               (6)Sabiex jitnaqqas kemm jista' jkun iż-żmien li jittieħed biex jiġi mmobilizzat il-FEG, din id-Deċiżjoni għandha tidħol fis-seħħ mid-data tal-adozzjoni tagħha,

               ADOTTAW DIN ID-DEĊIŻJONI:

               Artikolu 1

               Għall-baġit ġenerali tal-Unjoni għas-sena finanzjarja 2016, il-Fond Ewropew ta' Aġġustament għall-Globalizzazzjoni għandu jiġi mmobilizzat biex jagħti s-somma ta' EUR 1 131 358 f'approprjazzjonijiet ta' impenn u ta' pagament.

               Artikolu 2

               Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea. Hija għandha tapplika minn [the date of its adoption]*.

                  21Magħmul fi Brussell,

                  Għall-Parlament Ewropew
                        Għall-Kunsill

                  Il-President
                        Il-President

                     (1)
                  ĠU L 347, 20.12.2013, p. 855.

                     (2)
                  Skont it-tifsira tal-Artikolu 3 tar-Regolament tal-FEG.

                     (3)
                  Ir-Regolament tal-Kummissjoni (UE) Nru 1046/2012 tat-8 ta’ Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34).

                     (4)
                  Ir-Repubblika tal-Estonja mhijiex maqsuma f’reġjuni tal-livell NUTS 2.

                     (5)
                  ĠU L 393, 30.12.2006, p. 1.

                     (6)
                  F’konformità mar-raba’ paragrafu tal-Artikolu 7 tar-Regolament (UE) Nru 1309/2013.

                     (7)
                  Id-Direttiva tal-Kunsill 98/59/KE tal-20 ta’ Lulju 1998 dwar l-approssimazzjoni tal-liġijiet tal-Istati Membri dwar redundancies kollettivi (ĠU L 225, 12.8.1998, p. 16).

                     (8)
                  http://fr.zone-secure.net/13451/186036/publication/contents/pdfweb.pdf

                     (9)

                     http://www.energiatalgud.ee/img_auth.php/6/64/EY._Estonian_oil_shale_mining_and_oil_production_macroeconomic_impacts_study.pdf

                     (10)
                  FEG/2013/009 PL/Zachem

                     (11)

                     http://pub.stat.ee/px-web.2001/Dialog/varval.asp?ma=WSV014&lang=1

                     (12)

                     https://www.siseministeerium.ee/sites/default/files/dokumendid/Arengukavad/ida-virumaa_tegevuskava_2015-2020_26.02.15.pdf

                     (13)

                     https://www.siseministeerium.ee/sites/default/files/dokumendid/eesti_regionaalarengu_strateegia_2014-2020.pdf

                     (14)

                     https://www.siseministeerium.ee/sites/default/files/dokumendid/Arengukavad/ida-virumaa_tegevuskava_2015-2020_26.02.15.pdf

                     (15)
                  ĠU L 347, 20.12.2013, p. 884.

                     (16)
                  ĠU C 373, 20.12.2013, p. 1.

                     (17)
                  ĠU L 347, 20.12.2013, p. 855.

                     (18)
                  ĠU C 373, 20.12.2013, p. 1.

                     (19)
                  Ir-Regolament tal-Kunsill (UE, Euratom) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).

                     (20)
                  Ir-Regolament tal-Kummissjoni (UE) Nru 1046/2012 tat-8 ta’ Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje kronoloġika għat-tqassim reġjonali l-ġdid (ĠU L 310, 9.11.2012, p. 34).

                     (21)
                   Date to be inserted by the Parliament before the publication in OJ.


Avviż Legali Importanti

|

52009PC0240

Proposta għal deċiżjoni tal-Kunsill dwar in-noninklużjoni ta’ diphenylamine fl-Anness I tad-direttiva tal-Kunsill 91/414/KEE u l-irtirar ta’ awtorizzazzjonijiet għal prodotti għall-ħarsien tal-pjanti li fihom din is-sustanza (Test b’rilevanza għaż-ŻEE)  /* KUMM/2009/0240 finali */

	[pic] | KUMMISSJONI TAL-KOMUNITAJIET EWROPEJ |Brussel 25.5.2009KUMM(2009) 240 finaliProposta għalDEĊIŻJONI TAL-KUNSILLdwar in-noninklużjoni ta’ diphenylamine fl-Anness I tad-Direttiva tal-Kunsill 91/414/KEE u l-irtirar ta’ awtorizzazzjonijiet għal prodotti għall-ħarsien tal-pjanti li fihom din is-sustanza(Test b’rilevanza għaż-ŻEE)MEMORANDUM TA’ SPJEGAZZJONIL-abbozz mehmuż ta’ proposta għal Deċiżjoni tal-Kunsill jirrigwarda n-noninklużjoni ta’ diphenylamine bħala sustanza attiva fil-lista pożittiva (l-Anness I) tad-Direttiva tal-Kunsill 91/414/KEE u l-irtirar tal-prodotti għall-ħarsien tal-pjanti li fihom dik is-sustanza. Il-proposta għan-noninklużjoni hija msejsa fuq għadd ta’ punti ta’ tħassib identifikati matul il-valutazzjoni ta' din is-sustanza attiva.Id-Direttiva tal-Kunsill 91/414/KEE toħloq qafas armonizzat għall-awtorizzazzjoni u t-tqegħid fis-suq tal-prodotti għall-ħarsien tal-pjanti. Is-sustanzi attivi li jkunu maħsuba għall-użu bħala prodotti għall-ħarsien tal-pjanti jiġu vvalutati u awtorizzati fil-livell Komunitarju, u huma elenkati fl-Anness I tad-Direttiva. Il-prodotti individwali għall-ħarsien tal-pjanti li jkun fihom sustanzi attivi jiġu vvalutati u awtorizzati mill-Istati Membri skont regoli armonizzati.Id-dejta mressqa mill-industrija ġiet ivvalutata inizjalment minn Stat Membru relatur, f'dan il-każ l-Irlanda, li ressqet abbozz ta' rapport ta' valutazzjoni. L-Awtorità Ewropea dwar is-Sikurezza Alimentari organizzat reviżjoni inter pares tal-valutazzjoni inizjali u pprovdiet lill-Kummissjoni b'konklużjoni tal-valutazzjoni tar-riskju għad-diphenylamine fit-30 ta' Settembru 2008.Matul il-valutazzjoni ta' din is-sustanza attiva, ġie identifikat xi tħassib. Partikolarment, ma kienx possibbli li ssir valutazzjoni affidabbli tal-esponiment tal-konsumatur, billi ma kienx hemm dejta dwar il-preżenza u t-tossiċità tal-metaboliti mhux identifikati tas-sustanza, kif ukoll dwar il-formazzjoni possibbli tan-nitrosamini matul il-ħżin tas-sustanza attiva u matul l-ipproċessar tat-tuffieħ ittrattat. Barra minn hekk, ma kienet disponibbli l-ebda dejta dwar il-prodotti li jistgħu jirriżultaw mid-disintegrar jew ir-reazzjoni tar-residwi tad-diphenylamine fi prodotti pproċessati.L-abbozz tad-deċiżjoni għan-noninklużjoni tressaq fis-26 ta' Frar 2009 quddiem il-Kumitat Permanenti dwar il-Katina Alimentari u Saħħet l-Annimali, fejn:-  16-il Stat Membru vvota favur (165 vot)-  9 Stati Membri vvutaw kontra (139 voti)-  2 Stati Membri astjenew (41 vot)Il-Kumitat ma ta l-ebda opinjoni. Għalhekk, skont l-Artikolu 19 tad-Direttiva 91/414/KEE u skont l-Artikolu 5 tad-Deċiżjoni tal-Kunsill 1999/468/KE, il-Kummissjoni jeħtiġilha tressaq lill-Kunsill proposta rigward il-miżuri li għandhom jittieħdu, filwaqt li l-Kunsill għandu tliet xhur biex jaġixxi b’maġġoranza kwalifikata.L-abbozz tad-Deċiżjoni mhuwiex suġġett għad-dritt tal-iskrutinju tal-Parlament Ewropew (l-Artikolu 8 tad-Deċiżjoni tal-Kunsill 1999/468/KE).Proposta għalDEĊIŻJONI TAL-KUNSILLdwar in-noninklużjoni ta’ diphenylamine fl-Anness I tad-Direttiva tal-Kunsill 91/414/KEE u l-irtirar ta’ awtorizzazzjonijiet għal prodotti għall-ħarsien tal-pjanti li fihom din is-sustanza(Test b’rilevanza għaż-ŻEE)IL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra d-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta' prodotti għall-protezzjoni tal-pjanti[1], u b'mod partikolari r-raba' sottoparagrafu tal-Artikolu 8(2) tagħha,Billi:1.  L-Artikolu 8(2) tad-Direttiva 91/414/KEE jistipula li Stat Membru, matul perjodu ta' 12-il sena wara n-notifika ta' dik id-Direttiva, jista' jawtorizza t-tqegħid fis-suq ta' prodotti għall-ħarsien tal-pjanti li jkun fihom sustanzi attivi li ma jkunux jinsabu fl-Anness I ta' dik id-Direttiva u li kienu diġà fis-suq sentejn wara n-notifika, waqt li dawk is-sustanzi jkunu qed jiġu investigati gradwalment fil-qafas ta' programm ta' ħidma.2.  Ir-Regolamenti tal-Kummissjoni (KE) Nru 451/2000[2] u (KE) Nru 1490/2002[3] jistipulaw ir-regoli dettaljati għall-implimentazzjoni tat-tielet stadju tal-programm ta' ħidma msemmi fl-Artikolu 8(2) tad-Direttiva 91/414/KEE u jistabbilixxu lista ta' sustanzi attivi li għandhom jiġu vvalutati, bl-għan li possibbilment jiġu inklużi fl-Anness I tad-Direttiva 91/414/KEE. Din il-lista tinkludi d-diphenylamine.3.  Għad-diphenylamine, l-effetti fuq is-saħħa tal-bniedem u fuq l-ambjent ġew eżaminati skont id-dispożizzjonijiet stipulati mir-Regolamenti (KE) Nru 451/2000 u (KE) Nru 1490/2002 għal firxa ta’ użi proposti min-notifikant. Barra minn hekk, dawk ir-Regolamenti jinnominaw lill-Istati Membri relaturi li għandhom iressqu r-rapporti ta’ valutazzjoni u r-rakkomandazzjonijiet rilevanti lill-Awtorità Ewropea dwar is-Sikurezza Alimentari (EFSA) skont l-Artikolu 10(1) tar-Regolament (KE) Nru 1490/2002. Għad-diphenylamine l-Irlanda kienet l-Istat Membru relatur u kull tagħrif rilevanti tressaq fl-20 ta’ Ġunju 2007.4.  Ir-rapport ta' valutazzjoni saritlu reviżjoni inter pares mill-Istati Membri u l-EFSA fil-Grupp ta' Ħidma tagħha għall-Valutazzjoni u ġie ppreżentat lill-Kummissjoni fit-30 ta' Settembru 2008 fil-format tal-konklużjoni tal-EFSA fir-rigward tar-reviżjoni inter pares tal-valutazzjoni tar-riskju tal-pestiċidi tas-sustanza attiva diphenylamine[4]. Dan ir-rapport ġie rivedut mill-Istati Membri u mill-Kummissjoni fi ħdan il-Kumitat Permanenti dwar il-Katina Alimentari u Saħħet l-Annimali u ġie ffinalizzat fis-26 ta’ Frar 2009 fil-format tar-rapport ta’ reviżjoni tal-Kummissjoni għad-diphenylamine.5.  Matul il-valutazzjoni ta' din is-sustanza attiva, ġew identifikati xi punti ta’ tħassib. Partikolarment, ma segħetx issir valutazzjoni affidabbli tal-esponiment tal-konsumatur, billi ma kienx hemm dejta dwar il-preżenza u t-tossiċità tal-metaboliti mhux identifikati tas-sustanza, kif ukoll dwar il-formazzjoni possibbli tan-nitrosamini matul il-ħżin tas-sustanza attiva u matul l-ipproċessar tat-tuffieħ ittrattat. Barra minn hekk, ma kienet disponibbli l-ebda dejta dwar il-prodott li jirriżulta mid-disintegrar jew ir-reazzjoni tar-residwi tad-diphenylamine fi prodotti pproċessati. Konsegwentement, ma setgħetx tintlaħaq konklużjoni fuq il-bażi tal-informazzjoni disponibbli li d-diphenylamine issodisfa l-kriterji għall-inklużjoni fl-Anness I tad-Direttiva 91/414/KEE.6.  Il-Kummissjoni stiednet lin-notifikant biex iressaq il-kummenti tiegħu fuq ir-riżultati tar-reviżjoni inter pares u dwar jekk kienx biħsiebu jkompli jappoġġa s-sustanza jew le. In-notifikant ressaq il-kummenti tiegħu li ġew eżaminati bir-reqqa. Madankollu, minkejja l-argumenti mressqa min-notifikant, il-punti ta’ tħassib identifikati ma setgħux jitneħħew, u l-valutazzjonijiet li saru fuq il-bażi tat-tagħrif ippreżentat u vvalutat matul il-laqgħat tal-esperti tal-EFSA ma wrewx li wieħed jista' jistenna li, fil-kundizzjonijiet ta' użu proposti, il-prodotti għall-ħarsien tal-pjanti li jkun fihom id-diphenylamine jissodisfaw b'mod ġenerali r-rekwiżiti stipulati fl-Artikolu 5(1)(a) u (b) tad-Direttiva 91/414/KEE.7.  Għalhekk, id-diphenylamine m’għandux ikun inkluż fl-Anness I tad-Direttiva 91/414/KEE.8.  Għandhom jittieħdu miżuri biex jiżguraw li l-awtorizzazzjonijiet mogħtija għall-prodotti għall-ħarsien tal-pjanti li jkun fihom id-diphenylamine jiġu rtirati fi żmien preskritt u ma jiġux imġedda, u li ma jingħatawx awtorizzazzjonijiet ġodda għal prodotti bħal dawn.9.  Kull perjodu ta' konċessjoni mogħti minn Stat Membru għar-rimi, il-ħżin, it-tqegħid fis-suq u l-użu tal-ħażniet eżistenti ta' prodotti għall-ħarsien tal-pjanti li fihom id-diphenylamine, għandu jkun limitat għal perjodu ta' tnax-il xahar biex jippermetti li l-ħażniet eżistenti jiġu użati fi staġun ieħor tat-tkabbir, li jiżgura li l-prodotti għall-ħarsien tal-pjanti li fihom id-diphenylamine jistgħu jibqgħu jinkisbu mill-bdiewa sa 18-il xahar wara l-adozzjoni ta' din id-Deċizjoni.10.  Din id-Deċiżjoni ma tippreġudikax it-tressiq ta' applikazzjoni għad-diphenylamine skont id-dispożizzjonijiet tal-Artikolu 6(2) tad-Direttiva 91/414/KEE, li r-regoli ta’ implimentazzjoni dettaljati tiegħu ġew stipulati fir-Regolament tal-Kummissjoni (KE) Nru 33/2008[5], bil-ħsieb li possibbilment jiġi inkluż fl-Anness I tagħha.11.  Il-Kumitat Permanenti dwar il-Katina Alimentari u Saħħet l-Annimali ma tax opinjoni fil-limitu taż-żmien stabbilit mill-President tiegħu.ADOTTA DIN ID-DEĊIŻJONI:Artikolu 1Id-diphenylamine ma għandux ikun inkluż bħala sustanza attiva fl-Anness I tad-Direttiva 91/414/KEE.Artikolu 2L-Istati Membri għandhom jiżguraw li:(a) awtorizzazzjonijiet għal prodotti għall-ħarsien tal-pjanti li fihom id-diphenylamine jiġu irtirati sa [... NIŻŻEL ID-DATA 6 XHUR MID-DATA TAL-ADOZZJONI TA' DIN ID-DEĊIŻJONI ];(b) l-ebda awtorizzazzjoni għal prodotti għall-ħarsien tal-pjanti li fihom id-diphenylamine ma tingħata jew tiġġedded mid-data tal-pubblikazzjoni ta’ din id-Deċiżjoni.Artikolu 3Kull perjodu ta’ konċessjoni mogħti mill-Istati Membri skont id-dispożizzjonijiet tal-Artikolu 4(6) tad-Direttiva 91/414/KEE, għandu jkun qasir kemm jista’ jkun u għandu jiskadi mhux aktar tard minn [... NIZZEL ID-DATA 18-IL XAHAR MILL-ADOZZJONI TA’ DIN ID-DEĊIŻJONI ].Artikolu 4Din id-Deċiżjoni hija indirizzata lill-Istati Membri.Magħmula fi Brussell,Għall-KunsillIl-President [1] ĠU L 230, 19.8.1991, p. 1.[2] ĠU L 55, 29.2.2000, p. 25.[3] ĠU L 224, 21.8.2002, p. 23.[4] Rapport Xjentifiku tal-EFSA (2008) 188, Konklużjoni dwar ir-reviżjoni esperta tad-diphenylamine, finalizzata fit-30 ta' Settembru 2008 .[5] ĠU L 15, 18.1.2008, p. 5-12.